Դատարանը նման որոշում է կայացրել մի քանի տարի ձգվող դատական վեճի արդյունքում: Մետրոյի գնացքի անիվների տակ մահացած աղջկա ծնողները սոցիալական ցանցի ղեկավարությունից պահանջել են թույլ տալ ծանոթանալ իրենց դստեր ակաունտին, որպեսզի պարզեն, թե արդյո՞ք նրա մահն ինքնասպանություն է եղել: «Facebook»-ի իրավաբանները պնդում էին, որ հանգուցյալ օգտատերերի էջերում եղած անձնական ինֆորմացիան պաշտպանված է էլեկտրոնային գրագրության գաղտնիությամբ ճիշտ այնպես, ինչպես ողջերինը: